Arab Saudi

Arab Saudi utawa Saudi Arabia utawa Karajan Arab Saudi iku nagara ing Asia. Kutha krajané yaiku: Riyadh. Sing ndunungi kira-kira ana 25 yuta. Arab Saudi iku nagara Arab kang dumunung ing Jazirah Arab. Nduwèni iklim ara-ara lan wewengkoné sapérangan dumadi saka sagara wedhi lan sagara wedhi utawa ara-ara pasir kang paling jembar yaiku Rub Al Khali. Wong Arab nyebut tembung sagara wedhi nganggo tembung sahara. Nagara Arab Saudi iki wewatesan langsung (searah pandom jam saka arah lora) karo Yordania, Irak, Kuwait, Lempongan Pèrsi, Uni Emirat Arab, Oman, Yaman, lan Sagara Abang. Jeneng Saudi asal saka tembung Bani Saud minangka kulawarga karajan lan pendhiriné. Arab Saudi misuwur minangka Nagara kelairan Muhammad sarta tuwuh lan ngrembakané agama Islam, saéngga ing gendérané ana loro kalimat syahadat kang tegesé "Ora ana tuhan (kang haq) kanggo disembah saliyané Allah lan Muhammad iku utusané". Wewengkon Arab Saudi kapérang dadi 13 provinsi utawa manatiq (jamak saka mantiqah) yaiku: Bahah Hududusy Syamaliyah Jauf Madinah Qasim Riyadh Syarqiyah, Arab Saudi (Provinsi Timur) 'Asir Ha'il Jizan Makkah Najran Tabuk Mangga Pirsani Pratélan nagara Pranala njaba Sumber Daya Informasi Arab Saudi Arab Saudi Archived 2017-07-10 at the Wayback Machine. (ing basa Arab) Situs Kementerian Luar Negeri